钦定古今图书集成/明伦汇编/氏族典/第233卷 > 《苏州府志》 > 张安世
## 钦定古今图书集成/明伦汇编/氏族典/第233卷 > 《苏州府志》 > 张安世

按《汉书张汤传》：“汤子安世，字子孺，少以父任为郎，用
善书给事尚书。上行幸河东，尝亡书三箧，诏问莫知，
唯安世识之，具作其事。后购求得书，以相校，无所遗
失。上奇其材，擢为尚书令，迁光禄大夫。昭帝即位，大
将军霍光秉政，用安世为右将军光禄勋，封富平侯。
明年，昭帝崩，徙车骑将军，共征立昌邑王，复废王尊”
立宣帝。帝初即位，褒赏大臣，益封万六百户。大将军
光薨，拜大司马车骑将军，领尚书事。数月，罢车骑将
军屯兵，更为卫将军，两宫卫尉、城门北军兵属焉。安
世职典枢机，以谨慎周密自著。元康四年秋，薨，谥曰
敬侯。赐茔杜东。子延寿嗣。